Philippe Petit

Philippe Petit (født 1949) er en fransk linekunstner som ble kjent for å gå på line mellom tårnene i World Trade Center i New York den 7. august 1974.

Den 7. august 1974, litt etter klokken 07:15, gikk han ut fra sydtårnet på en stålwire. Han gikk på line i 45 minutter, i alt åtte turer mellom tårnene.

Om opptrinnet ble det laget en dokumentarfilm, Man on Wire, og i 2015 filmen The Walk, instruert av Robert Zemeckis, hvor skuespilleren Joseph Gordon-Levitt spiller Philippe. Filmen The Walk er basert på hans egen bok rundt bedriften, To Reach the Clouds.

 Referanser 

 Eksterne lenker 




Kategori:Personer fra Paris
Kategori:Sirkusartister